ঠাকুর দেখে ফেরার পথে তেহট্টে পথ দুর্ঘটনা, কী অবস্থা দেখুন!

তেহট্ট: উৎসবের আনন্দ নিমিশেই বদলে গেল শোকে। কলকাতা থেকে ঠাকুর দেখে বাড়ি ফেরার পথে সাতসকালে মর্মান্তিক দুর্ঘটনা তেহট্টে। কৃষ্ণনগর-করিমপুর রাজ্য সড়কে ভয়াবহ দুর্ঘটনা। এি ঘটনায় মৃত্যু ১ জনের। চালক ঘুমিয়ে পড়েছিলেন, যার জেরে দুর্ঘটনা বলে প্রাথমিক অনুমান।

স্থানীয় সূত্রে খবর, নিজেদের গাড়িতে চেপেই ঠাকুর দেখতে বের হয় গোটা পরিবার। সারারাত কলকাতার বিভিন্ন পুজো দেখেন তাঁরা। বাড়ি ফেরার সময় নিয়ন্ত্রণ হারিয়ে গাছে ধাক্কা মারে চার চাকার গাড়িটি। এই ঘটনায় মৃত্যু হয়েছে সুজিতকুমার বিশ্বাসের। পাশাপাশি আহতের সংখ্যাও অনেক। সুতপা ঘোষ বিশ্বাস, জাগৃতি বিশ্বাস, শম্পা সরকার, উত্তমকুমার সরকার।

আরও পড়ুন: ‘আরাধনা’য় সেজে উঠেছে কাকদ্বীপের পুজো মণ্ডপ

জানা গিয়েছে, সাত সকালে বিকট শব্দ শুনে ছুটে আসেন স্থানীয়রা। রক্তাক্ত অবস্থায় তাদের উদ্ধার করে তেহট্ট মহকুমা হাসপাতালে পাঠায় গ্রামবাসীরা। সেখানে চিকিৎসকরা এক ব্য়াক্তিকে মৃত বলে ঘোষণা করেন। বাকিদের অবস্থা আশঙ্কাজনক বলে জানা গিয়েছে। এরপর আহত ব্যক্তিদের কৃষ্ণনগর শক্তিনগর জেলা হাসপাতালে স্থানান্তরিত করা হয়েছে। খবর পেয়ে ঘটনাস্থলে ছুটে যায় পুলিশ। প্রাথমিকভাবে মনে করা হচ্ছে গাড়ি চালানোর সময় চালক ঘুমিয়ে পড়াতেই এই দুর্ঘটনা ঘটেছে। সব দিক খতিয়ে দেখছে পুলিশ।