‘আরাধনা’য় সেজে উঠেছে কাকদ্বীপের পুজো মণ্ডপ

কাকদ্বীপ: কাকদ্বীপের ৫ নম্বর হাট ব্যবসায়িক কল্যাণ সমিতির পুজো এবার বিশেষ আলোচনায়। প্রায় এক শতাব্দীরও বেশি সময় ধরে চলা এই পুজো এ বছর সাজানো হয়েছে অভিনব একটি থিমে। থিমের নাম ‘আরাধনা’।

এবার সেখানে প্রতিমা তৈরি হয়েছে সম্পূর্ণ নারকেল গাছের বিভিন্ন উপাদান দিয়ে। গাছের পাতা, ছোবড়া থেকে শুরু করে খোল—সবকিছুকেই শিল্পীর হাতের ছোঁয়ায় রূপ দেওয়া হয়েছে দেবী প্রতিমায়। অন্যদিকে, প্যান্ডেল গড়ে উঠেছে মাটির কণা ও প্রদীপের আভায়। ফলে ভেতরে ঢুকলেই দর্শনার্থীদের মনে হবে প্রকৃতি আর ভক্তির এক মিলনমেলা।

আরও পড়ুন: পঞ্চমীতে প্ল্যান রয়েছে! বেরোনোর আগে জেনে নিন হাওয়া অফিস কী বলছে ?

আয়োজক কমিটির সদস্যদের দাবি, প্রকৃতির সঙ্গে সামঞ্জস্য রেখেই এই থিমের ভাবনা। একদিকে প্রাচীন ঐতিহ্যকে ধরে রাখা, অন্যদিকে পরিবেশবান্ধব উপকরণ দিয়ে ভক্তি নিবেদনের নতুন বার্তা পৌঁছে দেওয়াই এই পুজোর উদ্দেশ্য। স্থানীয় বাসিন্দাদের কথায়, “প্রতিমা যেন প্রকৃতির কোলে দেবীর আবির্ভাব। চোখ জুড়িয়ে যাচ্ছে।” দর্শনার্থীদের ভিড় বাড়তে শুরু করেছে ইতিমধ্যেই।

পুজোর পাঁচদিন আসে বহু অপেক্ষার পর। ইচিমধ্য়েউ মণ্ডপে মণ্ডপে ভিড় জমতে শুরু করেছে। শুরু হয়েছে পুজোর আনন্দ। শহর থেকে জেলা সেজে উঠেছে বিভিন্ন থিমে। ঘুরে ঘুরে বিভিন্ন জায়গার থিম দেখতে ব্যস্ত এখন দর্শনার্থীরা। রয়েছে বিভিন্ন বনেদি বাড়ির পুজোও। সব মিলিয়ে ইতিমধ্যেই পুজোর বাদ্য়ি বেজেছে। পরিবেশ হয়ে উঠেছে উৎসব মুখর।