কাকদ্বীপে থাইল্যান্ডের স্বর্ণমন্দিরের আদলে মণ্ডপ, মহাষষ্ঠীর সন্ধ্যায় উপচে পড়া ভিড়

ওয়েব ডেস্ক: মহাষষ্ঠীর পুণ্যলগ্নে সকাল থেকেই মণ্ডপে মণ্ডপে দর্শনার্থীদের উপচে পড়া ভিড়। সেই চিত্র ধরা পড়ল দক্ষিণ ২৪ পরগনার কাকদ্বীপের অক্ষয় নগর যুবশক্তি ক্লাবের দুর্গাপূজা মণ্ডপে। ২৭তম বর্ষে পদার্পণ করেছে এই পুজো। থাইল্যান্ডের স্বর্ণমন্দিরের আদলে তৈরি মণ্ডপ ইতিমধ্যেই নজর কেড়েছে দর্শনার্থীদের।

​অত্যন্ত সুনিপুণ কারুকার্যের মধ্যে দিয়ে ফুটিয়ে তোলা হয়েছে কাকদ্বীপের মণ্ডপটি। এর সঙ্গে মানানসই আলোকসজ্জা এবং মণ্ডপের অভ্যন্তরে অনন্য রূপে দশভুজা প্রতিমা দেখতে অগণিত মানুষ ভিড় করেছেন।

আরও পড়ুন: রানী ভবানীর আমলে এখনও প্রতিষ্ঠিত কষ্টিপাথরের মূর্তিতেই পুজো

​শুধুমাত্র কাকদ্বীপ নয়, সাগর, নামখানা, পাথরপ্রতিমা সহ সুন্দরবনের বিভিন্ন প্রান্ত থেকে দর্শনার্থীদের ঢল নেমেছে অক্ষয় নগর যুবশক্তি ক্লাবের এই আকর্ষণীয় মণ্ডপে। মহাষষ্ঠীর শুভ সূচনাতেই মণ্ডপটি যেন জনসমুদ্রে পরিণত হয়েছে।